Index - Futball - Futball - 4 döntetlen, bombagólok Olaszországban
4 döntetlen, bombagólok Olaszországban
2010.01.31. 17:00 Módosítva: 2010-01-31 17:21:37
Elmarad a Parma-Inter futballmeccs
Az erős havazás miatt nem lesz Serie A-s meccs Parmában.
Koman Vladimirt becserélték, állítgatás nélkül bombázott a kapuba, ez volt a Bari negyedik gólja.
A Serie A 22. fordulójában a Parma-Inter mérkőzés elmarad, Jose Mourinho mégis örülhet: a 2. helyen álló Milan hazai pályán nem bírt a Livornóval. A Roma is csak a hajrában nyert egy kiesőjelölt ellen, a BL-ben is érdekelt Fiorentina három meccse képtelen nyerni.
Tovább nőhet a különbség az Inter és a Milan között, ha Jose Mourinhóék megnyerik a Parmában hóesés miatt elmaradt meccsüket, miután a 22. fordulóbeli derbin elbukó Milan csak 1-1-es döntetlenre volt képes a Livornóval szemben. A Milan Benussi kapus hibáját kihasználva szerezte meg a vezetést Ambrosini révén, de a csapat játéka ezúttal sem volt meggyőző, a Livorno lelkesen rombolt.
A szünet után 7 perccel a Milan-védelem megingását a livornói legenda, Christian Lucarelli használta ki. A második félidőben jobban játszottak a vendégek, egészen a hajráig kiegyenlített volt a meccs, de az utolsó 10 perc a hazaiaké volt. Nyomott a Milan, a Livorno tördelte a játékot, és végül célt ért: elvitt egy pontot a San Siróból.
A Roma is közel állt ahhoz, hogy egy kiesőjelölttel szemben pontot veszítsen hazai pályán. A Juventust kivégző Riise kapásgóljával vezetést szereztek a Siena ellen, de Simone Vergassola egyenlített. A Roma fölényben játszott, de így is az utolsó percekig kellett küzdenie a győztes gólért: a Gera Zoltán csapatához tartó Okaka a 88. percben sarkazta a három pontot érő gólt.
Rossz formában van a BL-nyolcaddöntőre készülő Fiorentina, a firenzeiek ezúttal a csaknem egy félidőt emberhátrányban játszó Cagliari otthonában hagytak két pontot. Marchionni góljával a vendégek szereztek vezetést, de a szünet után fordítottak a szárdok. A montenegrói Jovetics a 63. percben megmentett egy pontot, de a Fiorentina három meccse nyeretlen. Lazzari gólja talán a forduló legszebbje, de versenyben lesz Riiséével:
Az Udinese, a Catania, a Bologna a Chievo otthonában ért el 1-1-es döntetlent, a Sampdoria feltámadni látszik: másodszor nyert, de az Atalanta legyőzése áldozatokkal is járt, Padalinót a hajrában kiállította a játékvezető. Egyre erősebb a pletyka, miszerint Antonio Cassano elhagyja a csapatot, és a Fiorentinához szerződik az újabb doppingügybe belebukó Mutu helyére.